laion/Wikipedia-Exotic huggingface dataset:
אינגבורג

אינגבורג (בהולנדית: Ingeborg; נולדה ב-15 באוקטובר 1966) היא זמרת בלגית. אינגבורג נולדה בעיר מנן שבפלנדריה. היא למדה ב-Studio Herman Teirlinck, בית ספר למוזיקה ואומנויות הבמה באנטוורפן. ביחד עמה למד הזמר ההולנדי סטף בוס (Stef Bos), ביחד עמו היא הקימה את ההרכב המוזיקלי "Zwiep en Brons" והם זכו בפרס חבר השופטים בפסטיבל בליידן. באירוויזיון 1989 ייצגה את בלגיה עם השיר "Door de wind" ודורגה במקום ה-19. ב-1990 החלה לעבוד כמגישה ב-"VTM", ערוץ טלוויזיה דובר פלמית, היא הגישה שם מספר תוכניות, וביניהן תוכנית הילדים "Schuif Af!" אותה הגישה בין 1990–2006. ב-2002 הוציאה את הסינגל "Zo dichtbij", שדורג גבוה בצעד הפזמונים הפלמי היא נשואה למנהלה רולנד קיירט, ב-1994 נולד להם בן. מדיה וקבצים בנושא אינגבורג בוויקישיתוף אתר האינטרנט הרשמי של אינגבורג אינגבורג, סרטונים בערוץ היוטיוב אינגבורג, במסד הנתונים הקולנועיים IMDb (באנגלית) אינגבורג, באתר ספוטיפיי אינגבורג, באתר MusicBrainz (באנגלית) אינגבורג, באתר דיזר אינגבורג, באתר Discogs (באנגלית) אינגבורג באתר evolutie.ws ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מוריס ביג 6

מוריס ביג 6 (באנגלית: Morris Big Six) היא סדרת מכוניות סלון, מתוצרת יצרנית הרכב הבריטית Morris Motors Limited (אנ') אשר יוצרו בין השנים 1935 – 1939 בבריטניה. "מוריס 16" - 4 דלתות סלון. "מוריס 18" - 4 דלתות סלון. "מוריס 21" - 4 דלתות סלון. "מוריס 25" - 4 דלתות סלון, 2 דלתות קופה. 4 דלתות (דלתות קדמיות: "דלתות התאבדות" - ציר הדלת בכיוון מנוגד לכיוון התנועה). 5 נוסעים. מנוע קדמי. מנוע בנזין. דגמי "מוריס 25" יוצאו לאוסטרליה. "מוריס ביג 6", דגם "25", שנת 1935 "מוריס ביג 6", דגם "25", שנת 1935 "מוריס ביג 6", דגם "25", שנת 1935 "מוריס ביג 6", דגם "25", שנת 1936 מוריס 14 מוריס אוקספורד MO מוריס אוקספורד פרינה מוריס נומד מוריס מרשל מוריס FE מוריס J2 מדיה וקבצים בנושא מוריס ביג 6 בוויקישיתוף מוריס ביג 6, סרטון באתר יוטיוב "מוריס ביג 6" morrisregister.co.uk/3537sixteens2 דגמי "מוריס" שנת 1935 / ראו "מוריס ביג 6" סדרה שנייה classiccarcatalogue.com/MORRIS מוריס 16 flickr.com/photos/45676495 מוריס 21 morrisregister.co.uk/3537twentyones2 מוריס 25 morrisregister.co.uk/3537twentyfives2 מוריס 25 flickr.com/photos
לטיסיה בלז'ה

לטיסיה בלז'ה (בצרפתית: Lætitia Bléger; נולדה ב-10 באפריל 1981) היא דוגמנית צרפתייה שנבחרה לתואר מיס אלזס 2003 ובהמשך מיס צרפת 2004 - זוכה מספר 74 בתואר זה. בלז'ה נולדה בקולמר להורים העוסקים בתחום הייננות. בצעירותה עבדה כדיילת אוויר בחברת התעופה Crossair(אנ') אך פוטרה לאחר שב-2002 נכנסה החברה לפשיטת רגל. בעקבות הפיטורים, החליטה להרשם לתחרות יופי. ב-2002 זכתה בתואר סגנית ראשונה בתחרות מיס אלזס. ב-2003 ניסתה את מזלה שוב, זכתה בתחרות מקומית של מיס או-רן ולאחר מכן בתואר מיס אלזס 2003. בזכות כך עלתה להשתתפות בתחרות מיס צרפת בחודש דצמבר של אותה שנה. כשהיא בגיל 22, בתחרות מיס צרפת 2004 שנערכה בדוביל הוכתרה בלז'ה למקום הראשון. הזכייה בתחרות מיס צרפת אפשרה לבלז'ה לייצג את צרפת ביוני 2004 בתחרות מיס תבל, שם לא העפילה לשלב הגמר (15 המתחרות המובילות). בינואר 2005 הופיעה בלוח השנה של המגזין "Télé 7 jours"(אנ'). באפריל 2005 הצטלמה בעירום חלקי למגזין פלייבוי הצרפתי כשעל כתפה נכתב המוטו של הרפובליקה הצרפתית חירות, שוויון, אחווה, דבר שעורר מחלוקת ואף נשקלה לקיחת תואר מיס צרפת ממנה. בסופו של דבר נשלל ממנה התואר לתקופה של שישה חודשים והועבר לסגניתה. לימים, ב-2007 זכתה בלז'ה בתיק משפטי נגד הסוכן שלה לשעבר בטענה למניפולציה בפרשה זו. בעקבות זכייתה בתיק התפייסה עם ג'נבייב דה פונטנה, יושבת ראש וועד מיס צרפת. בשנת 2005 השתתפה בתוכנית המבצר ובתוכנית המציאות "Première Compagnie"(אנ') ששודרה בערוץ TF1. ב-2012 התראיינה לסרט תיעודי על תחרות מיס צרפת. מדיה וקבצים בנושא לטיסיה בלז'ה בוויקישיתוף לטיסיה בלז'ה באתר Gala Miss Universe 2004 beauty pageant in Ecuador, www.chinadaily.com.cn PHOTOS - Laetitia Bléger, en couverture du magazine Playboy, en mai 2005 !, www.purepeople.com (בצרפתית) Henley, Jon (2005-04-26). "Miss France may be stripped of crown". The Guardian (באנגלית בריטית). ISSN 0261-3077. נבדק ב-2019-08-23. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פזוזו

פזוזו (באכדית, אשורית חדשה ובבלית דרומית: 𒀭𒅆𒊒𒍪𒍪, וכן Fazuzu או Pazuza) היא דמות פני השד הענודה במחרוזות-עץ, מופיע גם בלשון רבים בהגיית: פאזוזאַנֻ. על פי המסורת המסופוטמית העתיקה, היה מלך שדי הרוח, אחיו של הומבה ובנו של הנבי. הוא מייצג את הרוח הדרום מערבית המביאה סופות ובצורת. פזוזו מתואר על פי המיתולוגיה המסופוטמית כיצור שהוא הכלאה בין בן אנוש לבין מספר בעלי חיים. גופו הוא גוף אנושי, ראשו הוא ראש של אריה או של כלב, יש לו טפרים של נשר, זוג כנפיים וזנב של עקרב. ידו הימנית תמיד מצביעה מעלה וידו השמאלית מורה מטה. פזוזו הוא השד השולט על הרוח הדרום-מערבית הגורמת לבצורת בתקופות בהן לא יורדים גשמים, וכן מביאה עימה ארבה בתקופות גשומות. פזוזו אויר ונחרט על גבי קמעות לצורך אפוטרופאיזם (גירוש שדים ומזל רע), המסופטמים האמינו שהוא ילחם למענם באלה הרעה למשטו, עליה נאמר כי נהגה לפגוע באימהות ובילדיהם בזמן הלידה. אם כי פזוזו הוא עצמו שד רע המביא עימו אסונות, הוא נלחם ומרחיק שדים ורוחות רעות אחרות וכך יכול להגן על האנושות ממגפות ואסונות. בספר משנת 1971 העוסק בגירוש דיבוק (The Exorcist), פזוזו הוא לכאורה השד שנכנס לגופה של הדמות הראשית רייגן מקנייל. דמותו של פזוזו מופיעה במספר קליפים וכן הופיעה על עטיפת אלבום של להקת הגורילז. ויליאם ס. בורוז הקדיש את אחד מספריו לפזוזו. פזוזו מופיע באחד מפרקי הסדרה קונסטנטין. בפרק זה פזוזו נלחם בלמשטו ומשתלט על גופו של לוחם השדים קונסטנטין. פזוזו הופיע בפרק של משפחת סימפסון משנת 2017, הוא חדר לגופם של בארט ושל מגי. פזוזו הוא דמות קבועה בטרילוגיית ספרי הפנטזיה הלווייתן מבבל מאת הגר ינאי. הוא שד הנראה "כמו כלב ניופאונדלנד ענקי שהזדקף על שתיים והתגנדר בפרוות עז שחורה ובארבע כנפי תרנגולת". הוא נעשה לחברו הטוב של יונתן, אחד הפרוטגוניסטים של הסדרה. עזאזל בפומט אנליל הרמטיציזם לילית (מיתולוגיה) מדיה וקבצים בנושא פזוזו בוויקישיתוף פזוזו, באתר אנציקלופדיית ההיסטוריה העולמית (באנגלית) The Assyrian Dictionary of the Oriental Institute of the University of Chicago 2005 ,pazūzu, עמ': 314
נקודת מינוט

נקודת מינוט (באנגלית: Minot Point) היא לשון יבשה סלעית, באמצע החוף המערבי של האי בראבנט, בארכיפלג פאלמר למול חצי האי האנטארקטי שבאנטארקטיקה. הנקודה נמצאת 6 קילומטרים ממערב לפסגת הר פארי. הנקודה מופתה בהתבסס על תצלומי אוויר שצולמו על ידי חברת האנטיג אירוסרוויירס בע"מ בין השנים 1957–1956. שמה של הנקודה ניתן לה על ידי הוועדה המייעצת לשמות אנטארקטיים של בריטניה. לשון היבשה נקראת על שמו של הרופא האמריקאי ג'ורג' מינוט, שזכה בפרס נובל על מחקרו בטיפול באנמיה הממאירה. נקודת מינוט באתר הסקר הגאולוגי של ארצות הברית נקודת מינוט באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
טרולדהגן

טרולדהגן (בנורווגית: Troldhaugen) הוא ביתו לשעבר של המלחין הנורווגי אדוורד גריג ואשתו נינה גריג. הבית נמצא בפאתי העיר ברגן. הבית תוכנן על ידי בן דודו של גריג, שאק בול (אנ'). גריג קרא לבית "גבעת הטרולים" מאחר שילדי המקום אמרו שהאזור נמצא ב"עמק הטרולים". בניית הבית הסתיימה ב-1885. מאז, בכל קיץ ועד מותו נהג גריג להלחין ולבצע בטרולדהגן. לאחר פטירתו ופטירת אשתו, נקברו שניהם בחלקה על יד הבית. על יד הבית מצויה בקתה קטנה בה גריג נהג לצפות באגם. גריג דיבר רבות על ביתו ואף כתב את אחד מהקטעים הליריים היודעים ביותר שלו אודותיו – "יום החתונה בטרולדהגן" (אנ'). כיום משמש הבית כמוזיאון גריג להנצחת מורשתו המוזיקלית והלאומית. טרולדהגן הפך למוזיאון בשנת 1928 וכולל את הווילה של גריג, צריף המלחין, ואת אתר הקברים של בני הזוג גריג, כמו גם בניין מוזיאונים מודרני ואת אולם הקונצרטים טרולדסלן, אולם מוזיקה קאמרית המונה 200 איש. טרולדסלן הוא מרכז פעילויות הקונצרט הנרחבות של המוזיאון ויש בו אקוסטיקה מצוינת. בכניסה מוצב פסל מברונזה של אינגבריגט וויק של אדוארד גריג משנת 1917, שהעתק שלו ניצב גם בפארק המרכזי של ברגן. הפסל בגודל טבעי – כמו גריג עצמו, שגובהו היה 1.52 מ'. ב-1995 נפתח בניין חדש שמתאר את חייו ויצירתו של גריג. בבניין זה נמצא פסנתר הסטיינווי שלו. בטרולדהגן נערכים מדי שנה קונצרטים במסגרת פסטיבל ברגן הבינלאומי. מדיה וקבצים בנושא טרולדהגן בוויקישיתוף אתר האינטרנט הרשמי של טרולדהגן (בנורווגית ספרותית) אתר מוזיאון גריג בטרולדהגן גלריית תמונות של גריג בביתו Troldhaugen, The International Edward Grieg Piano Competition
ביל הקטן

ביל הקטן (באנגלית: Little Bill) היא סדרת אנימציה אמריקאית לילדים המבוססת על סדרת ספרי ילדים שנכתבה ואוירה על ידי ביל קוסבי. הסדרה שודרה לראשונה ב-28 בנובמבר 1999 בניקלודיאון. בישראל הסדרה שודרה לראשונה בשנת 2005 בערוץ הופ!, ולאחר מכן בניקלודיאון ובניק ג'וניור. הסדרה היא בת 4 עונות ו-52 פרקים באורך 30 דקות כל אחד. את אמו של ביל דיבבה השחקנית פלישיה רשאד, ששיחקה את אשתו של ביל קוסבי בסדרה משפחת קוסבי. בכל פרק, ביל הקטן חוקר את חיי היומיום באמצעות הדמיון שלו ובסוף כל פרק הוא מספר לצופים מה הוא למד באותו היום. במאי הדיבוב של הסדרה היה עדי רז, ומפיקת הדיבוב של הסדרה הייתה ענבר שטגר עזרא. "ביל הקטן", במסד הנתונים הקולנועיים IMDb (באנגלית) "ביל הקטן", באתר Rotten Tomatoes (באנגלית) "ביל הקטן", באתר Metacritic (באנגלית) ביל הקטן, במיזם "אישים" לתיעוד היצירה הישראלית
ריצ'רד לנדר

ריצ'רד למון לנדר (באנגלית: Richard Lemon Lander;‏ 8 בפברואר 1804 - 6 בפברואר 1834) היה חוקר אנגלי של מערב אפריקה. הוא ואחיו היו האירופאים הראשונים שהלכו במסלול נהר הניז'ר, וגילו שהוא הוביל לאוקיינוס האטלנטי. לנדר היה בנו של בעל פונדק טרורו, קורנוול. קיבל השכלה מסוימת בקומבה ליין. בגיל שלוש-עשרה (1817) הוא ליווה סוחר לאיי הודו המערבית, שם סבל מהתקפת מלריה בסן דומינגו. התקפת מלריה זו, חיסנה אותו להשפעת המחלה בהמשך מסעותיו באפריקה. כשחזר לביתו בשנת 1818, זכה למישרת משרת במספר משפחות עשירות בלונדון עימן סייר באירופה. חקירותיו של לנדר החל כמשרת לחוקר הסקוטי יו קלפרטון עמו נסע בשנת 1823 למושבת הקייפ, ואחר כך למסע למערב אפריקה בשנת 1825. קלפרטון נפטר ב־13 באפריל 1827 ליד סוקוטו, בניגריה של ימינו, והשאיר את לנדר כחבר המשלוח האירופי היחיד ששרד. הוא המשיך לדרום-מזרח לקאנו לפני שחזר לאזור היורובה לחוף הים, ומשם הגיע לבריטניה ביולי 1828. לנדר הוזמן למשלחות נוספות באפריקה על ידי הממשלה הבריטית ושב למערב אפריקה בשנת 1830, בליווי אחיו ג'ון. הם נחתו בבדאגרי ב־22 במרץ 1830 ועקבו אחר מהלך נהר הניז'ר התחתון מבוסה אל הים. לאחר שבחנו כ -160 קילומטרים מהנהר ניז'ר במעלה הזרם, הם חזרו לחקור באמצעות שייט את נהר בנה ודלתת נהר ניז'ר. בדלתה הם נחטפו על ידי כמה מקומיים באיגבו-אורה, וכופר גדול נדרש על ידי המלך המקומי, שקיבל את מבוקשו. למרות זאת הם הצליחו לפתור את מסלול הנהר ומוצאו הגדול. הם נסעו חזרה לבריטניה מפרננדו פו דרך ריו דה ז'ניירו בשנת 1831. בשנת 1832 חזר לנדר לאפריקה בפעם השלישית והאחרונה, כמנהיג משלחת שאורגנה על ידי מקגרגור ליירד ואחרים, מתוך כוונה להקים יישוב מסחרי בצומת הנהרות ניז'ר ובנו, תוך שימוש בשתי ספינות קיטור "קוורה" וה"אלבורקה". עם זאת, המשלחת נקלעה לקשיים, אנשים רבים מתו מחום והיא לא הצליחה להגיע לבוסה. בעת ששט במעלה הזרם הותקף לנדר על ידי תושבים מקומיים ונפצע מכדור רובה עמוק בירכו. הוא הצליח לחזור לחוף, אך מת שם מפציעותיו. הוא נקבר בבית הקברות קלרנס בפרננדו פו. הוא הותיר אחריו אשה ובת. בעיר מולדתו טרורו, קיימת אנדרטה לזכרו שנבנתה על ידי הפסל האנגלי נווי נורת'י. הפסל עומד בתחילת רחוב לימון וליד בית ספרו שנקרא על שם ריצ'רד לנדר. בניית האנדרטה החלה בשנת 1835. בשנת 1832 לנדר זכה במדליית החברה הגאוגרפית המלכותית, "עבור שירותים חשובים בקביעת מסלול נהר הניז'ר". כדי לציין 200 שנה להולדתו של ריצ'רד לנדר ולחגוג את הישגיהם המדהימים של האחים לנדר, נשלחה בנובמבר 2004 'משלחת רצון טוב' כדי לחזור למסלול מסע הנהרות ההיסטורי שלהם. מדיה וקבצים בנושא ריצ'רד לנדר בוויקישיתוף ריצ'רד לנדר, באתר אנציקלופדיה בריטניקה (באנגלית) "Full biography". oxforddnb.com. Oxford Dictionary of National Biography. 2004. doi:10.1093/ref:odnb/15975. Retrieved 27 October 2017. Early life". Retrieved 27 October 2017 Biography". britannica.com. Encyclopædia Britannica. Retrieved 27 October 2017 "The second expedition". oxfordindex.oup.com. Oxford University Press. Retrieved 27 October 2017. Laird, MacGregor (1837). Narrative of an expedition into the interior of Africa: by the River Niger ... London: Richard Bentley. pp. 1–410. Retrieved 27 October 2017. "Lander Monument". West Briton. 27 May 1836. Retrieved 28 December 2012
משה לוי (כימאי)

משה לוי (8 בדצמבר 1927, סלוניקי – 28 בספטמבר 2015, רחובות) היה פרופסור לכימיה במכון ויצמן למדע. משה לוי נולד בסלוניקי. בשנת 1933 המשפחה עברה לארץ ישראל. הוא גר בדרום תל אביב. לאחר סיום לימודי בית הספר התחיל לעבוד במעבדה של מכון ויצמן למדע. בעזרת חיים ויצמן קיבל מלגת לימודים באוניברסיטה העברית בירושלים. זמן קצר לאחר תחילת הלימודים החלה מלחמת העצמאות ומשה לוי השתתף בה כחבר הגנה. הוא חזר ללימודים בספטמבר 1949 וקיבל תואר שני בשנת 1952. בשנת 1955 נסע לארצות הברית והשתלם אצל מיכאל שווארץ. בתקופה זו השתתף במחקרים שנעשו בצוות בראשותו עמד פרופסור שווארץ. לאחר חזרתו לישראל עבד תקופה קצרה בטכניון ועבר לרחובות. בשנת 1977 מונה לראש מחלקה למחקר בתחום הפלסטיקה וניהל אותה עד לשנת 1983. בשנת 1982 החל מחקרים בתחום אנרגיה סולארית. היה בין היזמים לבניית מגדל שמש בשטח המכון. ערך מספר מחקרים בתחום ניצול פצלי שמן. בשנים 1997 – 2003 היה נשיא האגודה הישראלית לכימיה. מדיה וקבצים בנושא משה לוי בוויקישיתוף משה לוי, באתר ResearchGate מאמר לזכרו ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מפרק

מִפְרָק (TA: Junctura) הוא אזור בגוף שאליו מתחברות שתי עצמות או יותר. המפרקים מאפשרים בדרך כלל תנועה של אברי גוף המכילים עצמות. מפרקים בנויים בצורה המאפשרת עמידה במאמצים מכניים ובו בזמן מאפשרת תנועה. בגוף האדם יש 360 מפרקים. סוג המפרק וצורתו קובעים את אפשרויות התנועה בין העצמות. ניתן לסווג מפרקים על פי שני מאפיינים: מבנה ותפקוד. לרוב נהוג להתייחס בראש ובראשונה לסיווג המבני. מפרקים פיברוטים (Junctura fibrosa) – העצמות מחוברות על ידי קולגן. תפרי הגולגולת (Suturae cranii) והחיבור הטריזי (Gomphosis) של השיניים ללסתות הם מפרקים פיברוטים. סוג נוסף של מפרק פיברוטי מכונה חיבור רצועי (Syndesmosis), לדוגמה מפרק השוקה והשוקית התחתון. מפרקים סחוסיים (Junctura cartilaginea) – העצמות מחוברות על ידי סחוס. מפרקים סחוסיים לדוגמה: מאחה עצמות החיק (Symphysis pubica), המפרקים בין הצלעות לעצם החזה וסחוס הגדילה (Lamina epiphysialis, לוח קצה העצם) המסווג כחיבור סחוסי (Synchondrosis). מפרקים סינוביאלים (Junctura synovialis; Articulatio; Diarthrosis) – בין העצמות ישנו חלל המכיל נוזל סינוביאלי, את המפרק עוטפת רקמה (קרום) סינוביאלית, הנקראת "קופסית המפרק" (Capsula articularis), המפרישה את הנוזל. החלל בין העצמות מאפשר תנועה חופשית במפרק ולכן מפרקים סינוביאלים מכונים לחלופין גם בשם מפרקים נעים חופשי (ראו סיווג תפקודי). מפרק צמוד (Synarthrosis) – מפרק צמוד מאפשר תנועה מינימלית או לא מאפשר כל תנועה. מפרקים צמודים מסווגים בשנית לפי הרכבם: חיבור רצועי, חיבור סחוסי (ראו לעיל) וחיבור גרמי (Junctura ossea; Synostosis). חיבור גרמי מתאר איחוי של עצמות למבנה גרמי העומד בפני עצמו. דוגמה לחיבורים גרמיים מציגה עצם העצה שהיא תוצאה של איחוי מספר חוליות. מפרק נע חלקית (Amphiarthrosis) – מפרק נע חלקית מאפשר תנועה מעטה. מפרקים נעים חלקית הם מסוג מאחה (Symphysis) או חיבור רצועי. מפרק נע חופשי (Diarthrosis) – למפרק נע חופשי יכולת תנועה רבה ומגוונת (לעיתים במספר מישורי תנועה). כל המפרקים הנעים חופשי הם מפרקים סינוביאלים (ראו לעיל). מחלות מפרקים (קטגוריה) מחלות עמוד שדרה (קטגוריה) קרע של גיד אכילס מפרקי הגוף באתר כמוני מפרק, באתר אנציקלופדיה בריטניקה (באנגלית)
אנושקה סיקורסקי

אנושקה סיקורסקי (בצרפתית: Anouchka Sikorsky; נולדה ב-1 באוקטובר 1955) היא מנחת טלוויזיה ילידת בלגיה. סיקורסקי נולדה בלייז' להורים ממוצא פולני ואוקראיני. ב-1974 זכתה במיס בלגיה. היא הייתה הנציגה הבלגית במיס תבל 1974 ומיס עולם 1974 ומיס אירופה 1974. היא עבדה כמגישה ב-RTL, חברת הטלוויזיה של לוקסמבורג, שם היא יצרה והנחתה את תוכנית הילדים והנוער "Chocolat Show". מ-1977 ועד 1990 הנחתה את משחק הטלוויזיה "Le Coffre-fort". לאחר מכן היא עבדה בערוץ הטלוויזיה הבלגי "RTL-TVI". בנוסף היא גם עוסקת בכתיבה ובנדל"ן. אנושקה סיקורסקי, ברשת החברתית LinkedIn אנושקה סיקורסקי, באתר Babelio Anouchka Sikorsky : " Je me consacre à l'écriture et ça me comble de bonheur ", www.cinetelerevue.be (בצרפתית) ערך זה הוא קצרמר בנושא אישים ובנושא בלגיה. אתם מוזמנים לתרום לוויקיפדיה ולהרחיב אותו.
עפיין פרואני

עפיין פרואני (שם מדעי: Engraulis ringens) הוא מין של דג גרם מהסוג עפיין (אנשובי) שבמשפחת העפייניים החי במזרח האוקיינוס השקט והוא מתגודד בנחילים צפופים סביב החופים של אמריקה הדרומית באזור צ'ילה ופרו ומהווה דג מאכל מסחרי חשוב לתושבי אמריקה הדרומית, ייתכן שהוא דג המאכל השופע ביותר שנתפס למאכל כשמייצרים ממנו כל שנה 4–8 מיליון טונה למסחר. אורכו של דג העפיין 10–20 סנטימטרים והוא בעל קשקשים כסופים. הוא מתבגר תוך שלוש שנים לגודלו המלא ואז משייט בנחילים גדולים בטווח של 80 קילומטרים מהחופים. דג זה ניזון בעזרת סינון מזון פלנקטוני כמו פיטופלנקטון ובעיקר מזואופלנקטון שמורכב מסרטני קריל ומשטרגליים. בעזרת הלסתות הרחבות הוא לוכד את הטרף ומסנן את המים החוצה. מצב שימור העפיין הוא "ללא חשש", אם כי חלה ירידה מסוימת בתפוצתו עקב דיג יתר רחב ועקב תופעות אל ניניו הפורצות כעבור כמה שנים וגורמות להפסקת ייצור הפלנקטון, מה שממוטט את המערכת האקולוגית. הדג עצמו מכלכל מינים רבים של דגים טורפים, כרישים, עופות ימיים ואריות ים המתבססים עליו ומושפעים מהיעלמותו, מה שגורם להם להיפגע גם כתוצאה מדיג או אל ניניו. העפיין הוא המקור העיקרי של הגואנו הנוצר מלשלשת של העופות הימיים הנוהגים לקנן באיים הצחיחים שמול חופי פרו. כיום משתמשים בדג זה בעיקר לייצור של מנת דגים (אנ') אותו מייצרת ממשלת פרו בכמות הגדולה ביותר. מעט מאוד מהסחורה שנידוגה משמשת למאכל ישיר לאנשים. מדיה וקבצים בנושא עפיין פרואני בוויקישיתוף עפיין פרואני, באתר ITIS (באנגלית) עפיין פרואני, באתר NCBI (באנגלית) עפיין פרואני, באתר Animal Diversity Web (באנגלית) עפיין פרואני, בבסיס הנתונים ARKive (באנגלית) עפיין פרואני, באתר האנציקלופדיה של החיים (באנגלית) עפיין פרואני, באתר FishBase (באנגלית) עפיין פרואני, באתר GBIF (באנגלית) עפיין פרואני באתר הרשימה האדומה של IUCN
גנט–וייפלחם

גנט–וייפלחם (באנגלית: Gent–Wevelgem) הוא מרוץ אופניים חד יומי שנערך בחודש מרץ בבלגיה מאז 1934. המרוץ הוא אחד מקלאסיקות האביב ומתאים יותר למאיצים קלאסיים מאשר לפנצ'רים, בניגוד לשאר הקלאסיקות, בנוסף לכך הוא גם אחד מהמרוצים הבלגיים הבכירים בעולם והוא חלק מסבב ה-UCI World Tour, הדרג הגבוה ביותר למרוצים. פטר סאגאן, אדי מרקס, מריו צ'יפוליני, ריק ואן לואי (אנ'), רוברט ואן איינמה (אנ') וטום בונן, מובילים במספר הניצחונות במרוץ, כאשר כל אחד מהם ניצח כ-3 פעמים. מ-2012, מתקיים גם מרוץ נשים. המרוץ נערך בפעם הראשונה בספטמבר 1934 כמרוץ חובבים, וכלל רק משתתפים בלגים. במרוץ ניצח גוסטב ואן בל. ב-1936, המרוץ הורחב ל-168 קילומטרים ונהפך למקצועי, רוברט ואן איינמה ניצח בו. בזמן תקופת מלחמת העולם השנייה המרוץ בוטל. הזוכה הראשון במהדורה של לאחר המלחמה היה רוברט ואן איינמה, אך ניצחונו אושר רשמית רק לאחר עשרה ימים מסיום המרוץ, לאחר בדיקה מעמיקה של תמונת הסיום ("פוטו פיניש"). בשנת 1947 מארגנת המרוץ הצליחה להביא שניים מהרוכבים הגדולים בעולם באותה תקופה, ג'ינו ברטלי ופאוסטו קופי. עשר שנים לאחר מכן המרוץ הפך באופן רשמי לסבב מרוצי פלנדריה, ואדי מרקס ניצח בו כ-3 פעמים. הזוכה הצרפתי הראשון היה ז'אק אנקטיל, בשנת 1964. בשנת 1977 המרוץ גדל ל-277 קילומטרים, המהדורה הארוכה ביותר אי פעם. ברנאר אינו ניצח בה. החל מ-2015 המרוץ נקרא "גנט–וייפלחם – בשדות פלנדריה", על שם שירו האיקוני של ג'ון מק'קרי "בשדות פלנדריה". המארגנים רצו לציין את שנת המאה למלחמת העולם הראשונה מאחר שאזור וסטהוק שבו מתקיים המרוץ היה בלב אזורי הקרבות במלחמה, למשל קרבות איפר והוא מכיל מספר רב של בתי קברות של מדינות ההסכמה. 2000: חרט ואן בונט (אנ') בלגיה 2001: ג'ורג' הינקאפי ארצות הברית 2002: מריו צ'יפוליני איטליה 2003: אנדראס קלייר (אנ') גרמניה 2004: טום בונן בלגיה 2005: ניקו מאתאן (אנ') בלגיה 2006: תור הוסהובד נורווגיה 2007: מרכוס בורגארט (אנ') גרמניה 2008: אוסקר פריירה ספרד 2009: אדוואלד בואסון האגן נורווגיה 2010: ברנארד איסל אוסטריה 2011: טום בונן בלגיה 2012: טום בונן בלגיה 2013: פטר סאגאן סלובקיה 2014: ג'ון דגנקולב גרמניה 2015: לוקה פאוליני איטליה 2016: פטר סאגאן סלובקיה 2017: גרג ואן אוורמאט בלגיה 2018: פטר סאגאן סלובקיה 2019: אלכסנדר קריסטוף נורווגיה 2020: מאדס פדרסן דנמרק 2021: ווט ואן ארט בלגיה 2022: ביניאם גירמאי אריתריאה 2023: כריסטוף לאפורט צרפת 2024: מאדס פדרסן דנמרק מ-2012, נערך גם מרוץ נשים. הזוכה הראשונה הייתה ליזי ארמיסטייד, לאחר בריחה של 40 קילומטרים. 2012: ליזי ארמיסטייד בריטניה 2013: קריסטן וילד הולנד 2014: לורן הול ארצות הברית 2015: פלורטי מאקאי הולנד 2016: שאנטל בלאק הולנד 2017: לוטה לפיסטו פינלנד 2018: מרתה באסטיאנלי איטליה 2019: קריסטן וילד הולנד 2020: ז'וליאן ד'אור בלגיה 2021: מריאנה ווס הולנד 2022: אליסה בלסמו איטליה 2023: מרלן רויסר שווייץ 2024: לורנה ויבס הולנד מדיה וקבצים בנושא גנט–וייפלחם בוויקישיתוף אתר האינטרנט הרשמי של גנט–וייפלחם גנט–וייפלחם, ברשת החברתית פייסבוק גנט–וייפלחם, ברשת החברתית אקס (טוויטר) גנט–וייפלחם, ברשת החברתית אינסטגרם
מדלן (פירושונים)

האם התכוונתם ל... מדלן – אתר אינטרנט המציג מידע על סביבות המגורים למתעניינים בנדל"ן. כנסיית מדלן – כנסייה הנמצאת בכיכר מדלן (Place de la Madeleine) שברובע השמיני של פריז. עוגיית מדלן – עוגייה מסורתית שמקורה בחבל המז בצפון מזרח צרפת. איי מדלן – ארכיפלג בקנדה מדלן, נסיכת שוודיה – נסיכת שוודיה. בתם השלישית של קרל השישה עשר גוסטב, מלך שוודיה וסילביה, מלכת שוודיה מדלן (סדרת טלוויזיה) – סדרת טלוויזיה המבוססת על הספר מדלנה מדלן היפה – סרט טלוויזיה שמבוסס על הסדרה אישים ששמם הפרטי הוא מדלן
EPROM

EPROM (מאנגלית: זיכרון לקריאה בלבד הניתן למחיקה ותכנות, erasable programmable read-only memory), הוא סוג של שבב זיכרון השומר על המידע גם ללא אספקת מתח, כלומר זיכרון בלתי נדיף. הוא מתוכנת על ידי התקן אלקטרוני במתח גבוה יותר מהמתחים הרגילים בהם משתמשים במעגלים חשמליים. לאחר שתוכנת, מחיקת EPROM נעשית בחשיפה לאור אולטרה סגול. ברוב שבבי ה-EPROM מותקן חלון שקוף המאפשר חשיפת שבב הצורן, לקרינה אולטרה-סגולה לצורך מחיקה. שבב EPROM שומר על המידע שלו בסביבות 10 עד 20 שנה, וניתן לקרוא אותו מספר בלתי מוגבל של פעמים. כדי למנוע מחיקה מקרית על ידי אור השמש, שומרים בדרך כלל על החלון השקוף מכוסה במדבקה. שבבי BIOS של מחשבים ישנים היו לרוב מסוג EPROM, וחלון המחיקה היה מכוסה בתווית עם שם יצרן ה-BIOS, גרסתו, והודעת זכויות יוצרים. ה-EPROM הומצא על ידי דב פרוהמן. EEPROM זיכרון הבזק מדיה וקבצים בנושא EPROM בוויקישיתוף EPROM, באתר אנציקלופדיה בריטניקה (באנגלית)
אוון מקדונל

אוון מקדונל (באנגלית: Owen McDonnell; נולד בשנת 1974) הוא שחקן אירי. תפקידו הידוע ביותר הוא בדמות הגראדה סרג'נט ג'ק דריסקול בסדרת הטלוויזיה "Single-Handed" של רשת RTE. מקדונל נולד בגולוויי שבאירלנד. הוא למד בבית הספר Central School of Speech and Drama בלונדון, אחרי שעבר לגור בה ב-1996. לפני שהחל להופיע בקולנוע ובטלוויזיה, מקדונל הרבה לשחק בתיאטרון באירלנד ובממלכה המאוחדת. ב-2003 שיחק מקדונל בסרט הקולנוע "Conspiracy of Silence". הפריצה שלו בקריירה הייתה כשהופיע בדרמה המשטרתית "Single-Handed" של רשת RTÉ. הוא הופיע בכל ארבע העונות של הסדרה, והיה מועמד בשנת 2011 לפרס IFTA. הוא קיבל את התפקיד הראשי בדמות סרג'נט ג'ק דריסקול אחרי שפנתה אליו מנהלת הליהוק מורין יוז. על הבמה הופיע מקדונל במחזה "The Lieutenant of Inishmore" בגולוויי טאון הול. בטלוויזיה הופיע מקדונל בדרמה "Wild Decembers", בסדרה "ספוקס" של BBC One, בתפקיד אורח בסדרת הפשע "עדות אילמת" גם של BBC One, ובשתי העונות הראשונות של הסדרה "משפחה וצרות אחרות" של ערוץ Sky1. ב-2014 כיכב מקדונל בתפקיד המפקח פיאצ'רה גרין בסרט בשפה האירית "An Bronntanas" שהוקרן ב-Galway Film Fleadh. הסרט נבחר כמועמד האירי לפרס אוסקר בקטגוריית הסרט הזר הטוב ביותר לשנת 2015. הסרט נערך מתוך סדרת טלוויזיה בת חמישה חלקים באותו שם ששודרה ברשת TG4 באוקטובר ובנובמבר אותה שנה. ב-2015 כיכב מקדונל בסדרה המצליחה "An Klondike" של TG4, מערבון שמתרחש בתקופת בהלת הזהב בקלונדייק. ב-2016 הופיע בסרט "Wrecking the Rising" אודות מסע בזמן שבמהלכו הורגים את פטריק פירס לפני מרידת חג הפסחא, וכן בסרט הקצר "An Béal Bocht"המבוסס על רומן סאטירי מאת פלאן או'בריאן. ב-2018 החל מקדונל לגלם את ניקו פולסטרי, בעלה של איב (הדמות שמגלמת סנדרה או) בסדרה "להרוג את איב". מקדונל חי בלונדון עם חברתו הבריטית ג'יל. מדיה וקבצים בנושא אוון מקדונל בוויקישיתוף אוון מקדונל, ברשת החברתית אקס (טוויטר) אוון מקדונל, במסד הנתונים הקולנועיים IMDb (באנגלית) אוון מקדונל, באתר AllMovie (באנגלית) אוון מקדונל, במסד הנתונים הקולנועיים KinoPoisk (ברוסית) "The Lisa Richards Agency: Owen McDonnell". lisarichards.ie. נבדק ב-3 בדצמבר 2013. {{cite news}}: (עזרה) "Tackling the dark side of life pays off for McDonnell". The Irish Independent. 31 באוקטובר 2010. נבדק ב-3 בדצמבר 2013. {{cite news}}: (עזרה) Benji Wilson, ‏Owen McDonnell and Barry Simner on Single-Handed: interview, The Telegraph, 31 July 2009 "Owen McDonnell on the Case in 'Single-Handed'". iftn.ie. 13 בדצמבר 2007. נבדק ב-3 בדצמבר 2013. {{cite news}}: (עזרה) "Production starts on Wild Decembers". Raidió Teilifís Éireann. 24 בנובמבר 2008. נבדק ב-3 בדצמבר 2013. {{cite news}}: (עזרה) "DOCUMENTARY: Dan Snow's History of the Winter Olympics (BBC Two, 9pm)". breakingnews.ie. 30 בינואר 2014. נבדק ב-11 בפברואר 2014. {{cite news}}: (עזרה) Aoife Kelly (14 באוקטובר 2014). "Irish film 'An Bronntanas' submitted for Foreign Language category at the Oscars 2015". Irish Independent. {{cite news}}: (עזרה) >"ROSG Productions – An Bronntanas (The Gift)". נבדק ב-16 באוקטובר 2014. {{cite web}}: (עזרה) Seán Brosnan (2 באוקטובר 2014). "IFTN Speaks to 'An Bronntanas' Producer Ciarán Ó Cofaigh". IFTN. {{cite web}}: (עזרה)